Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 581/12/6606	Lučenec, 28.7.2014
EEČ : 2-47-99-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 12.12.2012, spisová značka 3 Pv 581/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.09.2012 v čase od 08.00 hod. do 13.00 hod. v katastrálnom území obce XXXXX z lesného porastu č. 852, ktorý sa nachádza na parcele č. 1358/2 a je zahrnutý do lesného pôdneho fondu SR bez povolenia vypílil a následne odcudzil 2 stromy dreviny buk, čo predstavovalo 2,5 m3 drevnej hmoty, čím pre XXXXX XXXXX spôsobil škodu vo výške 90,72 €

Uznesením prokurátora Okresnej prokuratúry Lučenec zo dňa 12.12.2012, spisová značka 3 Pv 581/12/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
	Uznesením námestníčky okresného prokurátora v Lučenci sp. zn. 3 Pv 581/12/6606 zo dňa 12.12.2012, ktoré nadobudlo právoplatnosť dňa 28.12.2012 bolo podľa § 216 odsek 1 Trestného poriadku v trestnej veci XXXXX, obvineného z  prečinu krádeže podľa § 212 odsek 2 písmeno d) Trestného zákona podmienečne zastavené trestné stíhanie, pričom mu bola určená skúšobná doba v trvaní štrnásť mesiacov. Skúšobná doba skončila dňa 28.02.2014.

	Vykonaným šetrením a to odpisom z registra trestov, posudkom z miesta trvalého bydliska, písomnou správou z Obvodného oddelenia PZ v Lovinobani a písomnou správou z Okresného úradu, Odboru všeobecnej vnútornej správy v Lučenci bolo preukázané, že obvinený XXXXX v skúšobnej dobe viedol riadny život. Možno teda konštatovať, že sa obvinený v skúšobnej dobe podmienečného zastavenia trestného stíhania osvedčil.

	Na základe týchto dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka